pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีการค้าเอเปกแถลงการณ์ ลดอุปสรรคการค้า เร่งฟื้นฟูเศรษฐกิจ สู้วิกฤตโควิด-19 [กระทรวงพาณิชย์]
วันจันทร์ที่ 11 พฤษภาคม 2563
รัฐมนตรีการค้าเอเปกแถลงการณ์ ลดอุปสรรคการค้า เร่งฟื้นฟูเศรษฐกิจ สู้วิกฤตโควิด-19 [กระทรวงพาณิชย์]
รัฐมนตรีการค้าเอเปกแถลงการณ์ ลดอุปสรรคการค้า เร่งฟื้นฟูเศรษฐกิจ สู้วิกฤตโควิด-19
รัฐมนตรีการค้าเอเปกออกแถลงการณ์ รับมือการแพร่ระบาดของไวรัสโควิด-19 ย้ําให้ความสําคัญกับการเปิดตลาด อํานวยความสะดวกและลดอุปสรรคทางการค้าสําหรับสินค้าที่จําเป็นต้องใช้สู้ ทั้งยา อุปกรณ์ทางการแพทย์ เกษตร อาหาร พร้อมขอให้ใช้มาตรการฉุกเฉินที่ไม่เป็นอุปสรรคต่อการค้า เน้นการช่วยเหลือธุรกิจและแรงงานที่ได้รับผลกระทบ
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ เปิดเผยว่า เมื่อวันที่ 5 พ.ค.2563 ที่ผ่านมา รัฐมนตรีการค้าเอเปกได้ออกแถลงการณ์เพื่อรับมือกับการแพร่ระบาดของโรคติดเชื้อโควิด-19 โดยได้แสดงเจตนารมณ์ร่วมกัน ซึ่งให้ความสําคัญกับการเปิดตลาดด้านการค้าและการลงทุนที่เสรี เป็นธรรม โปร่งใส และมีเสถียรภาพ เน้นสนับสนุนการอํานวยความสะดวกการเคลื่อนย้ายข้ามพรมแดนของสินค้าและบริการที่จําเป็น เพื่อต่อสู้กับโควิด-19 โดยเฉพาะยาและอุปกรณ์ทางการแพทย์ สินค้าเกษตร สินค้าอาหาร และอุปกรณ์ที่จําเป็น รวมทั้งการรักษาความเชื่อมโยงทางการค้า และอํานวยความสะดวกการเคลื่อนย้ายบุคลากรข้ามพรมแดน พร้อมทั้งใช้มาตรการฉุกเฉินชั่วคราวที่ไม่เป็นอุปสรรคต่อการค้า และต้องสอดคล้องกับกฎเกณฑ์องค์การการค้าโลก (WTO)
โดยแถลงการณ์ดังกล่าว ยังสนับสนุนให้มีมาตรการช่วยเหลือภาคธุรกิจและแรงงานที่ได้รับผลกระทบจากโควิด-19 รวมทั้งสนับสนุนให้สมาชิกเอเปกเร่งจัดทําแนวทางความร่วมมือ เพื่อรวบรวมและแลกเปลี่ยนข้อมูลมาตรการต่างๆ ที่สมาชิกใช้ในการรับมือกับโควิด-19 เพื่อให้เศรษฐกิจฟื้นตัวโดยเร็ว รวมถึงสร้างความร่วมมือที่เข้มแข็งในเวทีระหว่างประเทศ กับภาคเอกชน และภาควิชาการ และให้ความสําคัญกับการเชื่อมโยงในภูมิภาค เพื่อให้ห่วงโซ่การผลิตโลกมีความยืดหยุ่นและไม่ได้รับผลกระทบที่รุนแรง เน้นใช้ประโยชน์จากดิจิทัลและเทคโนโลยี และการแก้ปัญหาแบบอัจฉริยะในการบรรเทาผลกระทบ
“การที่สมาชิกเอเปกออกแถลงการณ์ครั้งนี้ แสดงให้เห็นถึงความมุ่งมั่นที่จะร่วมมือกันฟื้นฟูเศรษฐกิจการค้าของภูมิภาค ซึ่งนําไปสู่แนวปฏิบัติที่ดีในภูมิภาคเอเชีย-แปซิฟิก ในการรับมือโควิด-19 ได้อย่างมีประสิทธิภาพ เพราะการทํางานของเอเปก เน้นการสร้างความร่วมมือ เพื่ออํานวยความสะดวกและลดอุปสรรคทางการค้า รวมถึงการรับผิดชอบต่อสังคมและสิ่งแวดล้อม และให้ประชาชนเป็นศูนย์กลาง พร้อมทั้งส่งเสริมให้วิสาหกิจขนาดกลาง ขนาดย่อม รายย่อย และสตรี เข้ามามีส่วนร่วมในห่วงโซ่การผลิตโลก เพื่อก้าวทันต่อการเปลี่ยนแปลงของโลกอยู่แล้ว”นายวีรศักดิ์กล่าว
ทั้งนี้ เอเปกเป็นกรอบความร่วมมือของภูมิภาคเอเชีย-แปซิฟิก ประกอบด้วยสมาชิก 21 ประเทศ ได้แก่ ออสเตรเลีย บรูไนดารุสซาลาม แคนาดา ชิลี จีน จีนฮ่องกง อินโดนีเซีย ญี่ปุ่น เกาหลีใต้ มาเลเซีย เม็กซิโก นิวซีแลนด์ ปาปัวนิวกินี เปรู ฟิลิปปินส์ รัสเซีย สิงคโปร์ จีนไทเป ไทย สหรัฐฯ และเวียดนาม โดยสมาชิกเอเปกเป็นคู่ค้าที่สําคัญของไทย ในปี 2562 การค้าของไทยกับเอเปกมีมูลค่า 338,242 ล้านเหรียญสหรัฐ คิดเป็นสัดส่วนถึง 70.5% ของการค้ารวมของไทย เป็นการส่งออกจากไทยไปเอเปก 171,320 ล้านเหรียญสหรัฐ และนําเข้าจากเอเปก 166,921 ล้านเหรียญสหรัฐ
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit
รัฐบาลไทย-ข่าวทำเนียบรัฐบาล-นายกรัฐมนตรี ระบุ การแก้ปัญหาอุทกภัยจะต้องแก้ทั้งระบบ พร้อมดูแลเยียวยาประชาชนที่มีผลกระทบ
วันจันทร์ที่ 31 ตุลาคม 2559
นายกรัฐมนตรี ระบุ การแก้ปัญหาอุทกภัยจะต้องแก้ทั้งระบบ พร้อมดูแลเยียวยาประชาชนที่มีผลกระทบ
นายกรัฐมนตรี ระบุ การแก้ปัญหาอุทกภัยจะต้องแก้ทั้งระบบ พร้อมดูแลเยียวยาประชาชนที่มีผลกระทบ
วันนี้ (27 กันยายน 2559) เวลา 14.00 น. ณ บริเวณห้องโถง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี ได้กล่าวถึงเรื่องสถานการณ์อุกภัยว่า วันนี้ระบบการบริหารจัดการน้ําที่ผ่านยังไม่ดีพอ เป็นเหตุทําให้เกิดภัยพิบัติ จําเป็นต้องมีการบริหารจัดการน้ําใหม่ทั้งระบบ โดยได้มอบหมายให้ทางกรมชลประทานชี้แจงถึงปัญหา รวมทั้งวางนโยบายและร่วมกํากับดูแลการจัดการน้ําที่ไหลมาจากเขื่อนสําคัญๆ ในประเทศ พร้อมทั้งดูแลพื้นที่ 14 จังหวัดที่มีความเสี่ยงสูงต่อสถานการณ์น้ําท่วม
นายกรัฐมนตรี กล่าวต่อไปว่า รัฐบาลได้มีการสั่งการให้กระทรวงมหาดไทย กรมชลประทาน และกรมป้องกันและบรรเทาสาธารณะภัย ร่วมกันดําเนินการวางนโยบาย แก้ไขปัญหาระบบการบริหารจัดการน้ําใหม่ พร้อมมอบหมายให้ผู้ว่าราชการจังหวัดเป็นผู้ดูแลในแต่ละท้องที่อย่างทั่วถึง และที่สําคัญต้องคํานึงถึงเกษตรกรทุกภาคส่วน ทั้งในเรื่องของการกักเก็บน้ําเพื่อการเกษตร และพื้นที่ทางการเกษตรที่ถูกภัยพิบัติน้ําท่วม ซึ่งรัฐบาลได้มีมาตรการรองรับและเยียวยาแก่ผู้เสียหายตามระเบียบขั้นตอนอย่างต่อเนื่องอีกแล้ว
นอกจากนี้ นายกรัฐมนตรี ได้กล่าวถึงเรื่องปัญหาการจราจรในเขตพื้นที่ชุมชนเมืองที่มีมาอย่างยาวนานว่า การแก้ไขระบบจราจรนั้น จําเป็นต้องแก้ พฤติกรรมของผู้ใช้รถใช้ถนนเสียก่อน โดยสร้างจิตสํานึกถึงการขับขี่ยานยนต์ พาหนะโดยสารถึงผลที่ตามมาถ้าการไม่ปฏิบัติตามกฎจราจร และจะทําให้ผู้อื่นเกิดความเดือดร้อนเพียงใด รวมไปถึงการจัดระเบียบการใช้เส้นทางจราจรในการจอดรถ พร้อมกับการดูแลทรัพยากรธรรมชาติควบคู่กันไปด้วย ขณะนี้ได้มีการสั่งการให้นําระบบเทคโนโลยีเข้ามาช่วยในการควบคุมดูแลพฤติกรรมของผู้ขับขี่ในระบบจราจร ของเจ้าหน้าที่เพื่อให้ดูแลอย่างทั่วถึง ผ่านกล้องวรจรปิด และสามารถเสียค่าปรับผ่านทางระบบเทคโนโลยีได้อีกด้วย
--------------------------------------------------
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-บีโอไอหารือ “หอการค้าต่างประเทศในไทย” ชวนลงทุนใน “อีอีซี” – ชู “สมาร์ทวีซ่า” จูงใจนักธุรกิจชั้นนำ
วันพฤหัสบดีที่ 1 กุมภาพันธ์ 2561
บีโอไอหารือ “หอการค้าต่างประเทศในไทย” ชวนลงทุนใน “อีอีซี” – ชู “สมาร์ทวีซ่า” จูงใจนักธุรกิจชั้นนํา
บีโอไอ พร้อมรัฐมนตรีฯ “กอบศักดิ์” และหน่วยงานภาครัฐ ร่วมประชุมหารือกับหอการค้าต่างประเทศในไทยรวม 60 ราย จากกว่า 30 ประเทศ เพื่อชี้ให้เห็นถึงโอกาสและความพร้อมรองรับการลงทุนในประเทศไทย โดยเฉพาะในพื้นที่ อีอีซี
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า วันนี้ (31 มกราคม 2561) บีโอไอได้จัดการประชุมหารือกับหอการค้าต่างประเทศในไทยโดยมีนายกอบศักดิ์ ภูตระกูล รัฐมนตรีประจําสํานักนายกรัฐมนตรี ในฐานะกํากับดูแลบีโอไอเป็นประธานและมีหน่วยงานภาครัฐที่เกี่ยวข้องเข้าร่วมด้วย อาทิ กรมพัฒนาธุรกิจการค้า กรมการจัดหางาน และสํานักงานตรวจคนเข้าเมือง เพื่อเสริมสร้างความมั่นใจแก่นักธุรกิจต่างชาติต่อการส่งเสริมการลงทุนของไทย และแสดงให้เห็นถึงความมุ่งมั่นของรัฐบาลในการพัฒนาและปรับปรุงโครงสร้างพื้นฐานต่างๆ เพื่อรองรับกิจกรรมทางธุรกิจ
นอกจากนี้ ยังให้ความสําคัญกับการพัฒนาบุคลากรมารองรับอุตสาหกรรมเป้าหมายต่างๆ และที่สําคัญคือ ความพยายามในการปรับปรุงการอํานวยความสะดวกแก่นักธุรกิจในประเทศไทย
“บีโอไอมั่นใจว่า การหารือในวันนี้จะช่วยให้ผู้แทนหอการค้าต่างประเทศในไทยเกิดความเข้าใจนโยบายและมาตรการส่งเสริมการลงทุนใหม่ๆ โดยเฉพาะการส่งเสริมการลงทุนในพื้นที่ระเบียงเศรษฐกิจพิเศษภาคตะวันออก หรือ อีอีซี ซึ่งมีความคืบหน้าอย่างต่อเนื่อง โดยคาดว่าจะช่วยให้หอการค้าต่างประเทศมีความมั่นใจนโยบายด้านเศรษฐกิจของรัฐบาล และนําไปสู่การขยายธุรกิจและการลงทุนในประเทศไทยอย่างต่อเนื่อง
นอกจากนี้การให้บริการสมาร์ทวีซ่า ซึ่งจะเริ่มเปิดให้บริการในวันที่ 1 ก.พ. นี้ จะเป็นการอํานวยความสะดวกในการทําธุรกิจในไทย และจะช่วยเสริมสร้างบรรยากาศการลงทุนได้เป็นอย่างดี” เลขาธิการ บีโอไอกล่าว
ทั้งนี้ บีโอไอจะใช้โอกาสนี้รับฟังข้อคิดเห็น และข้อเสนอแนะจากผู้แทนหอการค้าต่างประเทศ เพื่อนําไปพิจารณาและดําเนินการต่อไป รวมทั้งรับฟังแนวทางการลดอุปสรรคในการดําเนินธุรกิจของนักลงทุนต่างชาติด้วย ซึ่งเป็นสิ่งที่ภาครัฐให้ความสําคัญและดําเนินการมาตลอด จนมีส่วนทําให้วันนี้ ประเทศไทยได้รับการจัดให้อยู่อันดับที่ 26 จากเดิมอันดับที่ 46 จากการจัดอันดับความยากง่ายในการดําเนินธุรกิจโดยธนาคารโลก โดยขยับจากอันดับเดิมถึง 20 อันดับ
ด้านนายสแตนลี่ย์ คัง ประธานหอการค้าร่วมต่างประเทศในไทย (Joint Foreign Chambers of Commerce in Thailand: JFCCT) กล่าวว่าหอการค้าร่วมต่างประเทศในไทยมีความชื่นชมต่อการปรับปรุงมาตรการเพื่ออํานวยความสะดวกแก่นักลงทุนต่างชาติเป็นอย่างมาก โดยเฉพาะอย่างยิ่งการให้บริการสมาร์ทวีซ่า ซึ่งจะช่วยทําให้การนําผู้เชี่ยวชาญที่มีทักษะสูงด้านวิทยาศาสตร์และเทคโนโลยีเข้ามาปฏิบัติงานในประเทศไทยได้ง่ายขึ้น
โดยที่ประชุมมีความเห็นตามข้อเสนอของนายกอบศักดิ์ ภูตระกูล รัฐมนตรีประจําสํานักนายกรัฐมนตรี ในการจัดตั้งคณะทํางานร่วมกัน เพื่อแลกเปลี่ยนข้อคิดเห็นและร่วมกันหาแนวทางที่จะปรับปรุงกฎระเบียบต่างๆในการทําธุรกิจให้ดียิ่งขึ้น และให้ไทยเป็นประเทศเป้าหมายของการลงทุนในภูมิภาค
การประชุมหารือระหว่างบีโอไอและหอการค้าต่างประเทศในไทยอย่างไม่เป็นทางการนี้ จัดขึ้นเป็นประจําทุกปี เพื่อรับฟังและแลกเปลี่ยนข้อคิดเห็น อันจะนําไปสู่การปรับปรุงกฎระเบียบเพื่ออํานวยความสะดวกในการทําธุรกิจให้แก่นักลงทุนต่างชาติ ซึ่งเป็นหนึ่งในกิจกรรมที่บีโอไอให้ความสําคัญมาโดยตลอด
-----------------------------------------------
รัฐบาลไทย-ข่าวทำเนียบรัฐบาล-พม. จัดประชุมระหว่างประเทศระดับภูมิภาคลุ่มแม่น้ำโขง ครั้งที่ 8
วันพุธที่ 7 มีนาคม 2561
พม. จัดประชุมระหว่างประเทศระดับภูมิภาคลุ่มแม่น้ําโขง ครั้งที่ 8
พม. จัดประชุมระหว่างประเทศระดับภูมิภาคลุ่มแม่น้ําโขง ครั้งที่ 8 ภายใต้หัวข้อ “การช่วยเหลือผู้เสียหายจากการค้ามนุษย์เพื่อสร้างชีวิตใหม่ : สํารวจการส่งผู้เสียหายคืนสู่สังคมที่ประสบความสําเร็จ และหาวิธีที่ดีเพื่อส่งเสริมกรณีตัวอย่าง”
วันนี้ (7 มี.ค. 61) เวลา 09.15 น.นางสุวรีย์ ใจหาญ รักษาการที่ปรึกษาวิชาการพัฒนาสังคมเป็นประธานเปิด "การประชุมระหว่างประเทศระดับภูมิภาคลุ่มแม่น้ําโขง ครั้งที่ 8 หัวข้อเรื่อง การช่วยเหลือผู้เสียหายจากการค้ามนุษย์เพื่อสร้างชีวิตใหม่ : สํารวจการส่งผู้เสียหายคืนสู่สังคมที่ประสบความสําเร็จ และหาวิธีที่ดีเพื่อส่งเสริมกรณีตัวอย่าง” โดยมีผู้เข้าร่วมประชุมฯ จํานวนกว่า 120 คนประกอบด้วย ผู้ปฏิบัติงาน ด้านการค้ามนุษย์จากหน่วยงานภาครัฐและองค์กรพัฒนาเอกชนจาก 5 ประเทศ ได้แก่ กัมพูชา ลาว เมียนมา เวียดนาม และไทย รวมทั้ง ผู้สังเกตการณ์จากองค์การระหว่างประเทศของประเทศจีนและญี่ปุ่น ซึ่งจัดขึ้นระหว่างวันที่ 7 - 9 มีนาคม 2561 ณ โรงแรมเดอะ ทวินทาวเวอร์ กรุงเทพฯ
การประชุมระหว่างประเทศระดับภูมิภาคลุ่มแม่น้ําโขง ครั้งที่ 8 อยู่ภายใต้โครงการพัฒนาศักยภาพการช่วยเหลือผู้เสียหายจากการค้ามนุษย์ในประเทศอนุภูมิภาคลุ่มแม่น้ําโขง (Project on Capacity Development on Assisting Victims of Trafficking in the Greater Mekong Sub - Regional Countries) ซึ่งเป็นโครงการความร่วมมือทางวิชาการไทย - ญี่ปุ่น ระหว่างกระทรวงการพัฒนาสังคมและความมั่นคงของมนุษย์ กับองค์การความร่วมมือระหว่างประเทศของญี่ปุ่น (Japan International Cooperation Agency - JICA) ระยะเวลา 4 ปี (เมษายน 2558 - เมษายน 2562) โดยมีวัตถุประสงค์เพื่อเสริมสร้างศักยภาพของทีมสหวิชาชีพในการช่วยเหลือผู้เสียหายจากการค้ามนุษย์ พัฒนาระบบการประสานงานระหว่างหน่วยงานที่เกี่ยวข้อง และสนับสนุนการทํางานของกลไกการส่งกลับและคืนสู่สังคมของผู้เสียหายฯ
การประชุมครั้งนี้ นับเป็นเวทีในการแบ่งปันและแลกเปลี่ยนข้อมูลด้านสถานการณ์การค้ามนุษย์ ระบบการช่วยเหลือส่งกลับ และการคืนสู่สังคมของผู้เสียหายจากการค้ามนุษย์ของประเทศในอนุภูมิภาคลุ่มแม่น้ําโขง รวมทั้ง เพื่อเป็นการสร้างเครือข่ายการดําเนินงานร่วมกันระหว่างประเทศในอนุภูมิภาคดังกล่าว อันจะนําไปสู่การดําเนินงาน เพื่อต่อต้านการค้ามนุษย์ที่เข้มแข็งต่อไป
รัฐบาลไทย-ข่าวทำเนียบรัฐบาล-รมว.ทส. ให้การต้อนรับ H.E. Mr. Kevin Cheok เอกอัครราชทูตสาธารณรัฐสิงคโปร์ประจำประเทศไทย
วันพุธที่ 4 กันยายน 2562
รมว.ทส. ให้การต้อนรับ H.E. Mr. Kevin Cheok เอกอัครราชทูตสาธารณรัฐสิงคโปร์ประจําประเทศไทย
รมว.ทส. ให้การต้อนรับ H.E. Mr. Kevin Cheok เอกอัครราชทูตสาธารณรัฐสิงคโปร์ประจําประเทศไทย
วานนี้ (3กันยายน 2562) เวลา 15.30 น. นายวราวุธศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ H.E. mr. Kevin Cheok เอกอัครราชทูตสาธารณรัฐสิงคโปร์ประจําประเทศไทย ในโอกาสเข้าเยี่ยมคารวะและหารือ
รัฐบาลไทย-ข่าวทำเนียบรัฐบาล-​รมช.เกษตรฯ เป็นประธานปลูกป่า และป้องกันไฟป่า เฉลิมพระเกียรติ จ.น่าน
วันศุกร์ที่ 24 กรกฎาคม 2563
​รมช.เกษตรฯ เป็นประธานปลูกป่า และป้องกันไฟป่า เฉลิมพระเกียรติ จ.น่าน
นายประภัตร โพธสุธน ​รมช.เกษตรฯ เป็นประธานปลูกป่า และป้องกันไฟป่า เฉลิมพระเกียรติ จ.น่าน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีเปิดโครงการปลูกป่า และป้องกันไฟป่า พร้อมด้วย ผู้บริหารในสังกัดกระทรวงเกษตรและสหกรณ์ ผู้บริหารในสังกัดกระทรวงทรัพยากรธรรมชาติและสิ่งแวดล้อม หน่วยงานที่เกี่ยวข้อง ข้าราชการ ทหาร ตํารวจ พนักงานรัฐวิสาหกิจ และประชาชนจิตอาสาพระราชทาน เข้าร่วม ณ ต.ป่าแลวหลวง อ.สันติสุข จ.น่าน ว่า โครงการปลูกป่าและป้องกันไฟป่า จัดขึ้นเพื่อร่วมแสดงความจงรักภักดีและสํานึกในพระมหากรุณาธิคุณของพระบาทสมเด็จพระเจ้าอยู่หัว ที่ทรงให้ความสําคัญและห่วงใยในเรื่องน้ํา และป่า ซึ่งการสูญเสียพื้นที่ป่าต้นน้ํานั้น เป็นสาเหตุหลักของปัญหาอุทกภัยและภัยแล้งที่เกิดขึ้นในช่วงหลายปีที่ผ่านมา ดังนั้น เพื่อให้การดําเนินการแก้ไขปัญหามีความยั่งยืน สามารถบูรณาการทุกภาคส่วนร่วมแก้ไขปัญหาอย่างรวดเร็ว จึงมีพระมหากรุณาธิคุณมอบหมายให้ศูนย์อํานวยการใหญ่จิตอาสาพระราชทาน เป็นหน่วยงานหลักในการประสานเพื่อร่วมดําเนินการ สร้างความเข้าใจในการขับเคลื่อนภารกิจงานฟื้นฟูป่า รักษาต้นน้ํา และควบคุมไฟป่า
“จ.น่าน มีพื้นที่ปลูกป่า 7.5 ล้านไร่ ซึ่งมีพื้นที่ป่าเพียง 4 ล้านไร่ เนื่องจากถูกบุกรุกทําลาย พื้นที่ป่า จ.น่าน ถือเป็นป่าต้นน้ําของแม่น้ําเจ้าพระยา ซึ่งหล่อเลี้ยงคนภาคกลาง ดังนั้นการช่วยกันรณรงค์ปลูกป่าในป่าต้นน้ํา จะเป็นประโยชน์อย่างยิ่ง ในส่วนของกระทรวงเกษตรและสหกรณ์นั้น ได้สนับสนุนและส่งเสริมในการพัฒนาพื้นที่จ.น่าน โดยมุ่งเน้นให้เกษตรกรอยู่ร่วมกับป่าได้อย่างยั่งยืน จึงนําโครงการส่งเสริมการเลี้ยงโคขุนในพื้นที่สูงเข้ามาสนับสนุนให้เกษตรกรได้มีรายได้ โดยการปลูกหญ้าเนเปียร์และเลี้ยงสัตว์ควบคู่กันไป จึงขอเชิญชวนพี่น้องชาว จ.น่าน มาร่วมกันฟื้นฟูอนุรักษ์ผืนป่าเพื่อให้เป็นพื้นที่ต้นน้ํา เพื่อให้อยู่ร่วมกับทรัพยากรธรรมชาติอย่างยั่งยืน” นายประภัตร กล่าว
ทั้งนี้ โครงการดังกล่าวมีเป้าหมายเพิ่มพื้นที่ป่าไม่ต่ํากว่า 2.68 ล้านไร่ทุกจังหวัดทั่วประเทศ ภายในปี 2563 – 2570 สําหรับระยะเร่งด่วน จะดําเนินการใน 6 จังหวัด คือ เชียงใหม่ ตาก น่าน นครราชสีมา ชัยภูมิ และนครศรีธรรมราช ปลูกป่าไม่ต่ํากว่า 1,010 ไร่ และทําฝายเพิ่มความชุ่มชื้นของระบบนิเวศน์ พื้นที่ละไม่ต่ํากว่า 10 แห่ง รวมจํานวนไม่ต่ํากว่า 70 แห่ง โดยกําหนดจัดพิธีเปิดโครงการปลูกป่า และป้องกันไฟป่า ในวันที่ 24 ก.ค. 2563 พร้อมกันทุกจังหวัดทั่วประเทศ
รัฐบาลไทย-ข่าวทำเนียบรัฐบาล-สธ. ร่วมกับ มูลนิธิถันยรักษ์ฯ สานต่อพระราชปณิธานสมเด็จย่า ต้านภัยมะเร็งเต้านม
วันพฤหัสบดีที่ 30 พฤศจิกายน 2560
สธ. ร่วมกับ มูลนิธิถันยรักษ์ฯ สานต่อพระราชปณิธานสมเด็จย่า ต้านภัยมะเร็งเต้านม
กระทรวงสาธารณสุข ร่วมกับมูลนิธิถันยรักษ์ในพระราชูปถัมภ์สมเด็จพระศรีนครินทราบรมราชชนนี (สมเด็จย่า) สานต่อปณิธาน “ต้านภัยมะเร็งเต้านม “ช่วยชีวิตรผู้ป่วยแล้ว ร้อยละ 95.5 ภายใน 5 ปี
วันนี้ (30 พฤศจิกายน 2560 ) ที่โรงแรมมิราเคิล แกรนด์ คอนเวนชั่น กทม. ศ.คลินิกเกียรติคุณนพ.ปิยะสกล สกลสัตยาทร รัฐมนตรีว่าการกระทรวงสาธารณสุข นพ.โอภาส การย์กวินพงศ์ รองปลัดกระทรวงสาธารณสุข และรองศาสตราจารย์ ดร.จิรายุ อิศรากูร ณ อยุธยา รองประธานกรรมการมูลนิธิถันยรักษ์ฯ ร่วมเปิดการประชุมเชิงปฏิบัติการโครงการ “สืบสานพระราชปณิธานสมเด็จย่า ต้านภัยมะเร็งเต้านม” เพื่อสรุปผลความก้าวหน้าของโครงการฯ ระยะเวลา 5 ปี ที่ผ่านมา พร้อมมอบเข็มและโล่เกียรติยศแก่ 21 จังหวัดเครือข่ายที่เข้าร่วมโครงการฯ
ศ.คลินิกเกียรติคุณ นพ.ปิยะสกล กล่าวว่า กระทรวงสาธารณสุข ได้ร่วมกับมูลนิธิถันยรักษ์ฯ สืบสานพระราชปณิธานของสมเด็จย่าในการต้านภัยมะเร็งเต้านม ระยะ10 ปี (2555-2565) ตามพระราชประสงค์ของสมเด็จย่า คือ “ให้นําเทคโนโลยี ที่ทันสมัย และเหมาะสมมาใช้ เพื่อดูแลคนรวยและคนจนให้เท่าเทียมกัน” ผลการดําเนินงานโครงการฯ ในระยะ 5 ปี ที่ผ่านมา ตั้งแต่เดือนตุลาคม 2555 - กันยายน 2560 พบว่า มีสตรีอายุระหว่าง 30–70 ปี เข้าร่วมโครงการฯ ถึง 1.9 ล้านคน ใน 21 จังหวัด มีจังหวัดปฏิบัติงานเต็มพื้นที่ครบทุกอําเภอ ทั้งหมด 5 จังหวัด คือ จังหวัดเชียงราย จันทบุรี นครราชสีมา สกลนคร และสุราษฎร์ธานี และอีก 16 จังหวัด ทําจังหวัดละ 1 อําเภอ โดยร้อยละ 70.8 มีการตรวจเต้านมสม่ําเสมอ และลงบันทึกในสมุด ทําให้พบผู้ป่วยมะเร็งเต้านม จํานวน 2,619 ราย ในจํานวนนี้ร้อยละ 43.7 เป็นมะเร็งขนาดเล็กไม่เกิน 2 ซ.ม. และร้อยละ 69.9 อยู่ในระยะแรก ทําให้อัตราการรอดชีวิตของผู้ป่วยสูงขึ้น ถึงร้อยละ 95.5 โดยในระยะ 5 ปี ต่อจากนี้ไป จะขยายการดําเนินการให้ครอบคลุมทุกจังหวัด
ตามโครงการฯ นี้ จะส่งเสริมให้ประชาชนตรวจคัดกรองโรคด้วยตนเองอย่างถูกต้องและสม่ําเสมอตรวจและจดบันทึกผลการตรวจลงใน “สมุดบันทึกการตรวจเต้านมด้วยตนเอง” เดือนละครั้ง เพื่อเก็บข้อมูลและใช้สังเกตความเปลี่ยนแปลง มีอาสาสมัครสาธารณสุขประจําหมู่บ้าน (อสม.) ที่ผ่านการอบรมเป็นพี่เลี้ยง หากพบผิดปกติจะส่งต่อเพื่อรับการตรวจผลยืนยันด้วยเครื่องอัลตร้าซาวด์ ซึ่งสิ่งที่สําคัญที่สุด คือ การตรวจเต้านมด้วยตนเองอย่างถูกวิธี โดยตรวจหลังประจําเดือนหมดแล้ว 3-7วัน ตรวจทุกเดือน ใช้เพียง3นิ้วสัมผัส คือ นิ้วชี้ นิ้วกลาง และนิ้วนางคลําเต้านม2ข้าง ตามเข็มนาฬิกา หากพบว่า มีก้อนผิดปกติให้รีบไปพบ อสม.หรือเจ้าหน้าที่สาธารณสุขที่อยู่ใกล้บ้าน หรือโรงพยาบาลทุกแห่ง เพื่อรับการตรวจวินิจฉัยต่อที่โรงพยาบาลจะได้รักษาได้ทันทีโอกาสการหายขาดมีสูง และสามารถยับยั้งและตัดโอกาสไม่ให้ก้อนเนื้อมะเร็งลุกลามไปอวัยวะอื่นๆได้อีกด้วย
ทั้งนี้ โรคมะเร็งเป็นปัญหาสําคัญคุกคามต่อสุขภาพของประชาชนคนไทย “มากเป็นอันดับหนึ่ง” ในแต่ละปีจะมีผู้ป่วยมะเร็งรายใหม่เพิ่มขึ้นประมาณ 112,392 ราย พบมากที่สุดในผู้หญิง คือ “มะเร็งเต้านม” ใน 1 ปี มีผู้เสียชีวิตประมาณ 8,000 คน และมีผู้ป่วยรายใหม่เกิดขึ้น ปีละประมาณ 12,000 คน กระทรวงสาธารณสุขได้เล็งเห็นถึงความสําคัญ และบรรจุให้ โรคมะเร็ง เป็นสาขาหนึ่งของระบบบริการสุขภาพ เพื่อต่อสู้กับโรคมะเร็ง ได้ครอบคลุมตั้งแต่คนปกติ ถึงผู้ป่วยโรคมะเร็งระยะสุดท้าย โดยมีเป้าหมาย ลดอัตราการตาย ลดระยะเวลารอคอย และสถานบริการมีคุณภาพได้มาตรฐาน
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมประชุมนายกรัฐมนตรีและรัฐมนตรีอย่างไม่เป็นทางการไทย-ลาว ครั้งที่ 3
วันจันทร์ที่ 17 ธันวาคม 2561
กระทรวงเกษตรฯ ร่วมประชุมนายกรัฐมนตรีและรัฐมนตรีอย่างไม่เป็นทางการไทย-ลาว ครั้งที่ 3
กระทรวงเกษตรฯ ร่วมประชุมนายกรัฐมนตรีและรัฐมนตรีอย่างไม่เป็นทางการไทย-ลาว ครั้งที่ 3 สานสัมพันธ์ครบรอบ 70 ปี การสถาปนาความสัมพันธ์ทางการทูตไทย-ลาว พร้อมสนับสนุนความร่วมมือด้านเกษตรระหว่างกัน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมร่วมนายกรัฐมนตรีและรัฐมนตรีอย่างไม่เป็นทางการไทย-ลาว ครั้งที่ 3 ระหว่างวันที่13 - 14 ธันวาคม 2561 ณ นครหลวงเวียงจันทน์ สาธารณรัฐประชาธิปไตยประชาชนลาว โดยในวันที่ 13 ธันวาคม 2561 พลเอก ประยุทธ์ จันทร์โอชา นายกรัฐมนตรี และคณะรัฐมนตรี ได้เข้าเยี่ยมคารวะนายบุนยัง วอละจิด ประธานประเทศแห่งสาธารณรัฐประชาธิปไตยประชาชนลาว ณ ทําเนียบประธานประเทศ นครหลวงเวียงจันทน์ สาธารณรัฐประชาธิปไตยประชาชนลาว ซึ่งทั้งสองฝ่ายยืนยันความสัมพันธ์ที่แนบแน่นระหว่างกัน และยินดีที่จะร่วมกันเฉลิมฉลองการครบรอบ 70 ปี การสถาปนาความสัมพันธ์ทางการทูตไทย-ลาว ในปี 2563 และในโอกาสนี้ ฝ่าย สปป. ลาว ได้เป็นเจ้าภาพเลี้ยงอาหารค่ําเพื่อเป็นเกียรติแก่นายกรัฐมนตรีและคณะ
ด้าน นายระพีภัทร์ จันทรศรีวงศ์ ผู้ช่วยปลัดกระทรวงเกษตรและสหกรณ์ ในฐานะรองโฆษกกระทรวงเกษตรและสหกรณ์ กล่าวเพิ่มเติมว่า ในวันที่ 14 ธันวาคม 2561 รัฐมนตรีว่าการกระทรวงเกษตรและสหกรณ์ ได้เข้าร่วมการประชุมร่วมนายกรัฐมนตรีและรัฐมนตรีอย่างไม่เป็นทางการไทย-ลาว ครั้งที่ 3 ซึ่งในความร่วมมือด้านการเกษตร ทั้งสองฝ่ายยินดีสนับสนุนการดําเนินโครงการความร่วมมือด้านการเกษตร ตามมติที่ประชุมคณะทํางานร่วมด้านการเกษตร ไทย-ลาว ภายใต้บันทึกความเข้าใจระหว่างกระทรวงเกษตรและสหกรณ์แห่งราชอาณาจักรไทย และกระทรวงกสิกรรมและป่าไม้ แห่งสาธารณรัฐประชาชนลาว ว่าด้วยความร่วมมือด้านการเกษตร นอกจากนี้ รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงกสิกรรมและป่าไม้ สปป.ลาว ได้หารือสองฝ่ายร่วมกันเกี่ยวกับการกระชับความร่วมมือด้านการเกษตร โดยฝ่าย สสป.ลาว ได้ขอให้กระทรวงเกษตรและสหกรณ์ จัดเจ้าหน้าที่เดินทางมาฝึกอบรมและบรรยายเกี่ยวกับการจัดตั้งกองทุนฟื้นฟูและพัฒนาเกษตร ในช่วงต้นปี 2562 ณ สปป.ลาว ด้วย
ในโอกาสนี้ รัฐมนตรีว่าการกระทรวงเกษตรฯ ได้เข้าร่วมพิธีมอบความช่วยเหลือเหตุอุทกภัยในแขวงอัตตะปือเพิ่มเติมในระยะฟื้นฟู และพิธีมอบโครงการพัฒนาวิทยาลัยพลศึกษานครหลวงเวียงจันทน์ รวมทั้งร่วมเป็นสักขีพยานการลงนามความตกลงระหว่างรัฐบาลไทยกับรัฐบาล สปป. ลาว จํานวน 7 ฉบับ อีกด้วย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมบัญชีกลางเผยสามารถใช้บัตรสวัสดิการแห่งรัฐแบบบัตรแมงมุม และบัตร EMV เวอร์ชั่น 4.0 กับรถโดยสาร ขสมก. ได้ทุกคัน ตั้งแต่วันที่ 8 มี.ค. 62
วันอังคารที่ 12 มีนาคม 2562
กรมบัญชีกลางเผยสามารถใช้บัตรสวัสดิการแห่งรัฐแบบบัตรแมงมุม และบัตร EMV เวอร์ชั่น 4.0 กับรถโดยสาร ขสมก. ได้ทุกคัน ตั้งแต่วันที่ 8 มี.ค. 62
กรมบัญชีกลางเปิดเผย ผู้ถือบัตรสวัสดิการแห่งรัฐแบบบัตรแมงมุม และบัตร Contactless สามารถชําระค่าโดยสารรถเมล์ของ ขสมก. ทุกคัน ได้ทั้งรถโดยสารธรรมดา และรถโดยสารปรับอากาศ จํานวน 3,000 คัน ตั้งแต่วันที่ 8 มีนาคม 2562 เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า การใช้บัตรสวัสดิการแห่งรัฐชําระค่าโดยสารรถเมล์ขององค์การขนส่งมวลชนกรุงเทพ (ขสมก.) สามารถใช้กับบัตรสวัสดิการแห่งรัฐทั้งแบบบัตรแมงมุม (บัตรสวัสดิการแห่งรัฐเวอร์ชั่น 2.0 และบัตรสวัสดิการแห่งรัฐที่ลงทะเบียนกับรถไฟฟ้าขนส่งมวลชนแห่งประเทศไทย (รฟม.) เวอร์ชั่น 2.5) และบัตร Contactless (บัตรสวัสดิการแห่งรัฐของผู้ที่ลงทะเบียนรอบตกหล่น ซึ่งเป็นบัตร EMV เวอร์ชั่น 4.0) ของผู้ที่ลงทะเบียนในเขต กทม. นนทบุรี อยุธยา ปทุมธานี นครปฐม สมุทรปราการ และสมุทรสาคร ซึ่งเดิมจะใช้ชําระค่าโดยสารรถเมล์ของ ขสมก. ได้เฉพาะบัตร Contactless เท่านั้น โดยบัตรทั้ง 2 แบบดังกล่าว สามารถใช้ชําระค่าโดยสารรถเมล์ของ ขสมก. ทั้งรถโดยสารธรรมดา และรถโดยสารปรับอากาศ จํานวน 3,000 คัน ตั้งแต่วันที่ 8 มีนาคม 2562 เป็นต้นไป
อธิบดีกรมบัญชีกลาง กล่าวเพิ่มเติมว่า ผู้ถือบัตรสวัสดิการแห่งรัฐที่ได้รับบัตรแมงมุม และบัตร Contactless จะได้รับวงเงินค่าโดยสารรถ ขสมก./รถไฟฟ้า จํานวนเงิน 500 บาท/คน/เดือน ซึ่งเป็นการช่วยแบ่งเบาภาระค่าใช้จ่ายในการเดินทางให้แก่ผู้มีสิทธิ เพื่อยกระดับคุณภาพชีวิตของผู้มีสิทธิได้อย่างยั่งยืน หากผู้ใช้บัตรมีข้อสงสัยสามารถติดต่อ Call Center บัตรสวัสดิการแห่งรัฐ หมายเลขโทรศัพท์ 02-109-2345 หรือ Call Center กรมบัญชีกลาง หมายเลขโทรศัพท์ 02-270-6400 กด 3 ในวันและเวลาราชการ
รัฐบาลไทย-ข่าวทำเนียบรัฐบาล-รมว.พม. ตั้งกรรมการตรวจสอบข้อเท็จจริงความโปร่งใสการบริหารงานของสหกรณ์ชุมชนชายคลองบางบัว เขตบางเขน กทม. และให้รายงานผลภายใน 7 วัน
วันจันทร์ที่ 4 กันยายน 2560
รมว.พม. ตั้งกรรมการตรวจสอบข้อเท็จจริงความโปร่งใสการบริหารงานของสหกรณ์ชุมชนชายคลองบางบัว เขตบางเขน กทม. และให้รายงานผลภายใน 7 วัน
รมว.พม. ตั้งกรรมการตรวจสอบข้อเท็จจริงความโปร่งใสการบริหารงานของสหกรณ์ชุมชนชายคลองบางบัว เขตบางเขน กทม. และให้รายงานผลภายใน 7 วัน
วันนี้ (4 ก.ย. 60) เวลา 11.30 น. กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่า จากกรณีชาวบ้านชุมชนชายคลองบางบัว เขตบางเขน กรุงเทพฯ เรียกร้องให้ประธานสหกรณ์ชุมชนชายคลองบางบัว ชี้แจงบัญชีเงินออมและค่าใช้จ่ายของชุมชนทั้งหมด ภายหลังพบข้อสงสัยว่า มีการทุจริตเงินออมสมทบของชาวชุมชน ที่จะนําไปค้ําประกันเงินกู้สร้างบ้านประชารัฐ ทําให้การดําเนินการสร้างบ้านล่าช้ากว่าปกติ โดยชาวชุมชนจะต้องออมเงินสมทบครอบครัวละ 19,000 บาท จึงจะสามารถกู้ได้ 370,000 บาท เนื่องจากกรมธนารักษ์ระบุว่า ชุมชนค้างค่าสาธารณูปโภคเป็นเงินกว่า 3,500,000 บาท และเงินในส่วนที่สถาบันพัฒนาองค์กรชุมชน (องค์การมหาชน) (พอช.) ให้การสนับสนุนค่าใช้จ่ายต่างๆ สําหรับชาวชุมชน แต่ยังไม่ได้มีการนํามาใช้ อีกทั้งชาวชุมชนได้ตรวจสอบพบอีกว่า บัญชีเงินออมของชุมชนยังไม่อยู่ในระบบของธนาคาร แต่เป็นบัญชีขององค์กรการเงินชุมชน ซึ่งไม่สามารถยืนยันได้ว่ามีเงินอยู่จริง ทั้งนี้ จึงขอให้หน่วยงานที่เกี่ยวข้องให้ความเป็นธรรมและเร่งให้ความช่วยเหลือ นั้น พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้สั่งการให้ประธานบอร์ดสถาบันพัฒนาองค์กรชุมชน (องค์การมหาชน) (พอช.) ตั้งกรรมการตรวจสอบข้อเท็จจริงความโปร่งใสการบริหารงานของคณะกรรมการสหกรณ์ชุมชนชายคลองบางบัว และรายงานผลภายใน 7 วัน
นายณรงค์กล่าวเพิ่มเติมว่า ทั้งนี้ พอช. มีการรายงานข้อมูลเบื้องต้น ให้ รมว.พม. ทราบว่า สํานักงานตรวจเงินแผ่นดิน (สตง.) ได้เข้าตรวจสอบกรณีดังกล่าวเรียบร้อยแล้ว ซึ่งทาง พอช. อยู่ระหว่างขอข้อมูลจาก สตง. เพื่อจะได้ตรวจสอบข้อมูลที่ถูกต้อง อีกทั้งอยู่ระหว่างตรวจสอบงบประมาณที่ พอช. ให้การสนับสนุนสหกรณ์ชุมชนดังกล่าว ซึ่งจะทราบผลภายในสัปดาห์นี้ อย่างไรก็ตาม ขอให้ชาวชุมชนชายคลองบางบัว ทราบว่า กระทรวง พม. โดย รมว.พม. ได้รับทราบข้อมูลเรื่องดังกล่าวเรียบร้อยแล้ว และอยู่ระหว่างการตรวจสอบข้อมูลที่ถูกต้อง ซึ่งการบริหารโครงการทุกโครงการของรัฐบาลได้ยึดหลักการมีส่วนร่วมตามหลักธรรมาภิบาลด้วยความโปร่งใสและตรวจสอบได้